LATVIJAS REPUBLIKAS MINISTRU KABINETS

2011.gada Rīkojums Nr.

Rīgā (prot. Nr. .§)

**Par nacionālās sporta bāzes statusa piešķiršanu Zemgales olimpiskajam centram**

1. Ministru kabinets (adrese – Brīvības bulvārī 36, Rīga, LV-1520) ir izskatījis sabiedrības ar ierobežotu atbildību „Zemgales olimpiskais centrs” (adrese – Kronvalda iela 24, Jelgava, LV-3004, reģistrācijas numurs – 43603019077) 2011.gada 20.aprīļa iesniegumu par nacionālās sporta bāzes statusa piešķiršanu sporta bāzei – Zemgales olimpiskajam centram.

2. Pēc šā rīkojuma 1.punktā minētā iesnieguma izskatīšanas Ministru kabinets konstatē:

2.1. Zemgales olimpiskais centrs (nekustamā īpašuma kadastra Nr. 0900 026 0306), Kronvalda ielā 24, Jelgavā, sastāv no zemes vienība 61523 m2 platībā (zemes vienības kadastra apzīmējums 0900 026 0300) un 8 (astoņām) būvēm (būvju kadastra apzīmējumi 0900 026 0309 001; 0900 026 0309 002; 0900 026 0309 003; 0900 026 0309 004; 0900 026 0309 005; 0900 026 0300 001; 0900 026 0300 002; 0900 026 0300 003);

2.2. Zemgales olimpiskais centrs ierakstīts Jelgavas pilsētas zemesgrāmatu nodalījumā Nr.100000044866 uz sabiedrības ar ierobežotu atbildību „Zemgales olimpiskais centrs” vārda;

2.3. saskaņā ar likuma „Par nacionālās sporta bāzes statusu” 6.panta pirmo daļu iesniegumu par nacionālās sporta bāzes statusa piešķiršanu iesniedz sporta bāzes īpašnieks vai valsts sporta bāzes valdītājs. Iesniegums par nacionālās sporta bāzes statusa piešķiršanu sporta bāzei – Zemgales olimpiskajam centram – iesniegts atbilstoši Ministru kabineta 2009.gada 18.augusta noteikumiem Nr.940 „Noteikumi par nacionālās sporta bāzes statusa piešķiršanas iesnieguma veidlapas paraugu, iesniegumam pievienojamiem dokumentiem un iesnieguma iesniegšanas kārtību”;

2.4. sabiedrība ar ierobežotu atbildību „Zemgales olimpiskais centrs” atbilstoši likuma „Par nacionālās sporta bāzes statusu” 6.panta pirmajā daļā noteiktajam 2011.gada 20.aprīlī ir iesniegusi Izglītības un zinātnes ministrijā iesniegumu par nacionālās sporta bāzes statusa piešķiršanu un dokumentus, kas apliecina Zemgales olimpiskā centra atbilstību likuma „Par nacionālās sporta bāzes statusu” 5.pantā minētajiem nacionālās sporta bāzes statusa piešķiršanas nosacījumiem;

2.5. saskaņā ar likuma „Par nacionālās sporta bāzes statusu” 6.panta otrajā daļā noteikto Latvijas Nacionālā sporta padome 2011.gada 28.aprīļa sēdē   
(prot. Nr. 2 7.§, 7.1.2.apakšpunkts) ir sniegusi atzinumu, ka Zemgales olimpiskais centrs atbilst likuma 5.pantā minētajiem nacionālās sporta bāzes statusa piešķiršanas nosacījumiem;

2.6. saskaņā ar likuma „Par nacionālās sporta bāzes statusu” 6.panta ceturto daļu rīkojumu par nacionālās sporta bāzes statusa piešķiršanu izdod Ministru kabinets.

3. Ievērojot minētos apsvērumus un pamatojoties uz likuma „Par nacionālās sporta bāzes statusu” 5.panta pirmo daļu, 6.panta pirmo, otro daļu un ceturto daļu, Ministru kabinets nolemj Zemgales olimpiskajam centram piešķirt nacionālās sporta bāzes statusu.

4. Šo rīkojumu saskaņā ar Administratīvā procesa likuma 76.panta otro daļu, 188.panta pirmo un otro daļu un 189.panta pirmo daļu var pārsūdzēt Administratīvajā rajona tiesā mēneša laikā no šā rīkojuma publicēšanas dienas laikrakstā „Latvijas Vēstnesis”.

Ministru prezidents V.Dombrovskis

Izglītības un zinātnes ministrs R.Broks

Iesniedzējs:

Izglītības un zinātnes ministrs R.Broks

Vizē:

Finanšu departamenta direktore,

valsts sekretāra pienākumu izpildītāja I.Štāle

03.06.2011 16:10

442

A.Mičule

67047928, anda.micule@izm.gov.lv